C 183/19

A (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2022/C 183/10)

Ez az értesítés (EU) 2019/33 felhatalmazáson alapuló bizottsági rendelet (1) 17. cikke (5) bekezdésének megfelelően kerül közzétételre.

ÉRTESÍTÉS STANDARD MÓDOSÍTÁS JÓVÁHAGYÁSÁRÓL

„BOLGHERI”

PDO-IT-A1348-AM02

Az értesítés időpontja: 2022.2.8.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. Bolgheri Bianco – A borszőlőfajták feltüntetése, amelyekből a bor készül

LEÍRÁS

A Bolgheri Bianco típushoz felhasznált borszőlőfajták összetétele:

Vermentino: 0 és 70 % között;

Sauvignon: 0 és 40 % között;

Trebbiano toscano: 0 és 40 % között.

A toszkánai régióban való termesztésre alkalmas más olyan fehér szemű szőlőfajták is felhasználhatók, amelyek aránya az ültetvényeken együttesen vagy külön-külön legfeljebb 30 %.

a következőképpen módosul:

A Bolgheri bianco ellenőrzött eredetmegjelölés kizárólag olyan ültetvényeken termesztett szőlőből készült borokra használható, amelyeknél a szőlőfajták aránya a következő:

Vermentino: 0 és 100 % között;

Sauvignon: 0 és 100 % között;

Viognier: 0 és 100 % között;

A toszkánai régióban való termesztésre alkalmas más olyan fehér szemű szőlőfajták is felhasználhatók, amelyek aránya az ültetvényeken együttesen vagy külön-külön legfeljebb 40 %.

INDOKOLÁS:

Frissítésre került a felhasználható szőlőfajták kombinációja, hogy valósághűen tükrözze a jelenlegi helyzetet és lehetővé tegye egy olyan típusú bor kialakítását, mint a Bolgheri Bianco.

Erre konkrétan azért volt szükség, mert a Trebbiano fajtát már évek óta nem ültetik Bolgheriben, míg a Sauvignon Blanc és a Viognier – a Vermentino után – a két fő fehér szőlőfajtává nőtte ki magát. Ezért, miután a kísérletek kitűnő minőségi eredménnyel zárultak, a Sauvignon Blanc és a Viognier fajták hozzáadásra kerültek a Bianco típusú borokhoz felhasználható szőlőfajtákhoz.

A MÓDOSÍTÁS ÁLTAL ÉRINTETT SZAKASZOK AZ EGYSÉGES DOKUMENTUMBAN ÉS A TERMÉKLEÍRÁSBAN:

— EGYSÉGES DOKUMENTUM: 7. szakasz – Borszőlőfajták.

— TERMÉKLEÍRÁS: 2. cikk – Szőlőfajta kombinációk – (1) bekezdés

2. Kiegészítő szőlőfajták

LEÍRÁS:

Törlésre került a következő bekezdés és az ahhoz kapcsoló, a „Bolgheri” OEM borok előállításához felhasználható kiegészítő szőlőfajták listája.

„Az 1. sz. mellékletben feltüntetésre kerülnek a fent említett borok előállításához felhasználható, a (2004. október 14-i 242. sz. Hivatalos Lapban közzétett) 2004. május 7-i miniszteri rendelettel (és annak későbbi frissítéseivel) jóváhagyott Országos Borszőlőfajta-nyilvántartásba bejegyzett kiegészítő szőlőfajták.”

INDOKOLÁS:

Mivel a Bolgheri OEM borok előállításához azokat a kiegészítő szőlőfajtákat lehet felhasználni, amelyek a toszkánai régióban való termesztésre alkalmas borszőlőfajták listájában fel vannak tüntetve, a termékleírásban törlésre került e másodlagos fajták listája.

A MÓDOSÍTÁS ÁLTAL ÉRINTETT SZAKASZOK AZ EGYSÉGES DOKUMENTUMBAN ÉS A TERMÉKLEÍRÁSBAN:

— EGYSÉGES DOKUMENTUM: a módosítás egyik szakaszt sem érinti.

— TERMÉKLEÍRÁS: 2. cikk – Szőlőfajta kombinációk – (5) bekezdés

3. A borkészítés maximális hozama

LEÍRÁS:

A következő, a szőlőből történő borkészítés hozamának százalékos arányára vonatkozó bekezdés:

„A Bolgheri Bianco, Vermentino és Sauvignon borok esetében a szőlő maximális feldolgozási hozama a kész borban nem haladhatja meg a 65 %-ot. Amennyiben a hozam meghaladja ezt a határértéket, de nem lépi túl a 70 %-ot, a többletmennyiségre nem alkalmazható az ellenőrzött eredetmegjelölés. A 70 % túllépése esetén a teljes tételre vonatkozóan elveszik az ellenőrzött eredetmegjelölés feltüntetésének joga.”

a következőképpen módosul:

„A Bolgheri Bianco, Vermentino és Sauvignon borok esetében a szőlő maximális feldolgozási hozama a kész borban nem haladhatja meg a 70 %-ot. Amennyiben a hozam meghaladja ezt a határértéket, de nem lépi túl a 75 %-ot, a többletmennyiségre nem alkalmazható az ellenőrzött eredetmegjelölés. A 75 % túllépése esetén a teljes tételre vonatkozóan elveszik az ellenőrzött eredetmegjelölés feltüntetésének joga.”

INDOKOLÁS:

A fehér típusok feldolgozási hozamának 65 %-ról 70 %-ra történő módosítására a felhasznált szőlők – és különösen a Vermentino fajta – magas termőképességének figyelembevételével kerül sor, amit számos tanulmány és kutatás is igazolt, amelyek egyúttal a termékminőség fenntartását is alátámasztották. Más, oltalom alatt álló eredetmegjelöléssel ellátott olyan Bolgheri borok esetén is 70 %-os feldolgozási hozam van előírva, amelyek készítéséhez e szőlőfajtákat használják.

A MÓDOSÍTÁS ÁLTAL ÉRINTETT SZAKASZOK AZ EGYSÉGES DOKUMENTUMBAN ÉS A TERMÉKLEÍRÁSBAN:

— EGYSÉGES DOKUMENTUM: 5. szakasz – 5.2. alszakasz – Maximális hozamok

— TERMÉKLEÍRÁS: 5. cikk – Borkészítési előírások – (5) albekezdés (utolsó bekezdés).

4. Érzékszervi jellemzők

LEÍRÁS:

A forgalomba hozatalkor tapasztalható, a színre vonatkozó érzékszervi jellemzők leírása a következő típusokra vonatkozóan:

„lgheri” bianco:

szín: szalmasárga;

Bolgheri Vermentino:

szín: szalmasárga

Bolgheri Sauvignon:

szín: szalmasárga.”

az alábbiak szerint módosult:

„»lgheri« bianco:

szín: a szalmasárgától a változó intenzitású aranysárgáig;

Bolgheri Vermentino:

szín: a szalmasárgától a változó intenzitású aranysárgáig;

Bolgheri Sauvignon:

szín: a szalmasárgától a változó intenzitású aranysárgáig”.

INDOKOLÁS:

A termékek feldolgozásakor az évek során kialakult gyakorlat szerint az acéltartályok használatát és a nagyon rövid időszakokat részesítették előnyben annak érdekében, hogy a borok már a szüretet követő évben elkészüljenek. Az utóbbi időben – különösen a Bolgheri Bianco és más olyan típusok esetében, amelyek nevében egy fehér szőlőfajta szerepel – egyre népszerűbbek lettek az olyan eljárások, mint például a héjon erjesztés és a fahordós érlelés, akár hosszabb ideig is. Ennek eredménye nem csupán a koncentráltabb szín, hanem a sárga telítettebb árnyalatai is. Tekintettel erre, valamint arra, hogy egyre nagyobb mértékben használnak más szőlőfajtákat is – elsősorban a Viogniert – az tűnt a megfelelő megoldásnak, hogy a színskálát ne csupán a szalmasárgára korlátozzák, mivel az a jelenlegi helyzetben nagyon leszűkítené a lehetőségeket.

A MÓDOSÍTÁS ÁLTAL ÉRINTETT SZAKASZOK AZ EGYSÉGES DOKUMENTUMBAN ÉS A TERMÉKLEÍRÁSBAN:

— EGYSÉGES DOKUMENTUM: 4. szakasz – A borok leírása

— TERMÉKLEÍRÁS: 6 cikk – A fogyasztásra szánt borok jellemzői

5. Az oltalom alatt álló eredetmegjelölés alapját képező terület nagyobb földrajzi egysége – Címkézés

LEÍRÁS:

A szöveg a „Bolgheri” oltalom alatt álló eredetmegjelölés mellett kiegészül a „Toscana”, mint nagyobb földrajzi egység nevének feltüntetésére vonatkozó kötelezettséggel, a következők szerint:

„A »Bolgheri« borok csomagolására szolgáló palackokon vagy egyéb tárolóedényeken lévő címkéken fel kell tüntetni a »Toscana« földrajzi kifejezést, a következő módon:

a) a »Toscana« kifejezést a »Bolgheri« megnevezéshez használt betűk méretének felét nem meghaladó betűmérettel kell feltüntetni;

b) a »Toscana« kifejezést: — ugyanabban a látómezőben kell feltüntetni, ahol a kötelezően feltüntetendő jelzések szerepelnek, közvetlenül a »Bolgheri« név és a hozzá kapcsolódó »ellenőrzött eredetmegjelölés« hagyományos különleges jelölés és a típusmegjelölés (Superiore/Rosso/Vermentino/Bianco/Sauvignon) alatt; — amennyiben opcionálisan az előző bekezdésben említett látómezőn kívül kerül feltüntetésre, akkor is minden esetben a »Bolgheri« megnevezéshez kell társítani, és a »Bolgheri« megnevezés, illetve a hozzá kapcsolódó jelölések (»ellenőrzött eredetmegjelölés« hagyományos különleges jelölés és a típusmegjelölés) alatt kell feltüntetni.

Az e bekezdésben említett kötelezettség nem érinti az olaszországi módosító határozat hatálybalépésekor az érintett cégek birtokában levő, a »Toscana« kifejezést nem tartalmazó címkék értékesítését a 2021-es és annál korábbi szüretekből származó termékek csomagolásához.”

INDOKOLÁS:

Az (EU) 2019/33 rendelet 55. cikkében biztosított lehetőség kihasználása. A kiegészítés lehetővé teszi, hogy a végső fogyasztó pontos tájékoztatást kapjon a borok földrajzi eredetéről. A „Toscana” földrajzi kifejezés használatának módját illetően az a döntés született, hogy kötelezően fel kell tüntetni annak érdekében, hogy biztosított legyen a termékek egységes megjelenése.

A MÓDOSÍTÁS ÁLTAL ÉRINTETT SZAKASZOK AZ EGYSÉGES DOKUMENTUMBAN ÉS A TERMÉKLEÍRÁSBAN:

— EGYSÉGES DOKUMENTUM: 9. szakasz – További alapvető feltételek (csomagolás, címkézés, egyéb követelmények).

— TERMÉKLEÍRÁS: 7. cikk – Címkézés, jelölés és kiszerelés – (5) bekezdés

6. Felügyeleti szerv

LEÍRÁS:

Változás történt, a felügyeleti szerv a következő szervezet:

Név és cím:

VALORITALIA s.r.l Via Venti Settember, 98/G 00185 Róma (RM) ITALY

A szabályozott tevékenység operatív központja:

Via Salita del Presidio, 2. 58054 SCANSANO (GR) ITALY

INDOKOLÁS:

A Bolgheri OEM borok Termelői Szövetségének döntése, a nemzeti és az uniós jogszabályok rendelkezéseinek megfelelően.

A MÓDOSÍTÁS ÁLTAL ÉRINTETT SZAKASZOK AZ EGYSÉGES DOKUMENTUMBAN ÉS A TERMÉKLEÍRÁSBAN:

— EGYSÉGES DOKUMENTUM: a módosítás egyik szakaszt sem érinti.

— TERMÉKLEÍRÁS: 10. cikk – A felügyeleti szervre vonatkozó hivatkozások.

EGYSÉGES DOKUMENTUM

1. A termék elnevezése

Bolgheri

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

4. A bor(ok) leírása

1. Bolgheri Bianco

RÖVID SZÖVEGES LEÍRÁS

szín: a szalmasárgától a változó intenzitású aranysárgáig;

illat: finom, gyengéd;

íz: száraz, harmonikus, ízletes;

minimális összes alkoholtartalom: 11,00 térfogatszázalék;

minimális cukormentes kivonat: 16,0 g/l.

Az alábbi táblázatban nem szereplő egyéb analitikai paraméterek megfelelnek az uniós és nemzeti jogszabályokban meghatározott határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,50 gramm/liter, borkősavban kifejezve Maximális illósavtartalom (milliekvivalens/liter) 18,00 Maximális összes kén-dioxid-tartalom (milligramm/liter)

2. Bolgheri Vermentino

RÖVID SZÖVEGES LEÍRÁS

szín: a szalmasárgától a változó intenzitású aranysárgáig;

illat: gyengéd, jellegzetes;

íz: száraz, harmonikus, lágy;

minimális összes alkoholtartalom: 11,00 térfogatszázalék;

minimális cukormentes kivonat: 18,0 g/l.

Az alábbi táblázatban nem szereplő egyéb analitikai paraméterek megfelelnek az uniós és nemzeti jogszabályokban meghatározott határértékeknek. Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,50 gramm/liter, borkősavban kifejezve Maximális illósavtartalom (milliekvivalens/liter) 18,00 Maximális összes kén-dioxid-tartalom (milligramm/liter)

3. Bolgheri Sauvignon

RÖVID SZÖVEGES LEÍRÁS

szín: a szalmasárgától a változó intenzitású aranysárgáig;

illat: finom, jellegzetes, enyhén aromás;

íz: száraz, harmonikus;

minimális összes alkoholtartalom térfogatszázalékban: 10,50 térfogatszázalék;

minimális cukormentes kivonat: 18,0 g/l.

Az alábbi táblázatban nem szereplő egyéb analitikai paraméterek megfelelnek az uniós és nemzeti jogszabályokban meghatározott határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,50 gramm/liter, borkősavban kifejezve Maximális illósavtartalom (milliekvivalens/liter) 18,00 Maximális összes kén-dioxid-tartalom (milligramm/liter)

4. Bolgheri Rosato

RÖVID SZÖVEGES LEÍRÁS

szín: rózsaszín

illat: finom aromájú boros;

íz: száraz, harmonikus;

minimális összes alkoholtartalom: 11,50 térfogatszázalék;

minimális cukormentes kivonat: 18,0 g/l.

Az alábbi táblázatban nem szereplő egyéb analitikai paraméterek megfelelnek az uniós és nemzeti jogszabályokban meghatározott határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,50 gramm/liter, borkősavban kifejezve Maximális illósavtartalom (milliekvivalens/liter) 18,00 Maximális összes kén-dioxid-tartalom (milligramm/liter)

5. Bolgheri Rosso

RÖVID SZÖVEGES LEÍRÁS

szín: a rubinvöröstől a gránátvörösig;

illat: intenzív boros;

íz: száraz, harmonikus;

minimális összes alkoholtartalom: 11,50 térfogatszázalék;

minimális cukormentes kivonat: 22,0 g/l.

Az alábbi táblázatban nem szereplő egyéb analitikai paraméterek megfelelnek az uniós és nemzeti jogszabályokban meghatározott határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,50 gramm/liter, borkősavban kifejezve Maximális illósavtartalom (milliekvivalens/liter) 20,00 Maximális összes kén-dioxid-tartalom (milligramm/liter)

6. Bolgheri Rosso Superiore és Bolgheri a „vigna” megjelöléssel

RÖVID SZÖVEGES LEÍRÁS

szín: intenzív rubinvörös vagy gránátvörös;

illat: boros, gazdag és elegáns;

íz: száraz, telt, szilárd és harmonikus, elegáns, jól strukturált;

minimális összes alkoholtartalom: 12,50 térfogatszázalék;

minimális cukormentes kivonat: 24,0 g/l.

Az alábbi táblázatban nem szereplő egyéb analitikai paraméterek megfelelnek az uniós és nemzeti jogszabályokban meghatározott határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,50 gramm/liter, borkősavban kifejezve Maximális illósavtartalom (milliekvivalens/liter) 20,00 Maximális összes kén-dioxid-tartalom (milligramm/liter)

5. Borkészítési eljárások

5.1. Különleges borászati eljárások

–

5.2. Maximális hozamok:

1. Bolgheri Bianco, Bolgheri Vermentino és Bolgheri Sauvignon 12 000 kilogramm szőlő hektáronként

2. Bolgheri Bianco, Bolgheri Vermentino és Bolgheri Sauvignon 84 hektoliter hektáronként

3. Bolgheri Rosso, Bolgheri Rosato 9 000 kilogramm szőlő hektáronként

4. Bolgheri Rosso, Bolgheri Rosato 63 hektoliter hektáronként

5. Bolgheri Rosso Superiore és Bolgheri a „vigna” megjelöléssel 8 000 kilogramm szőlő hektáronként

6. Bolgheri Rosso Superiore és Bolgheri a „vigna” megjelöléssel 56 hektoliter hektáronként

6. Körülhatárolt földrajzi terület

A Bolgheri oltalom alatt álló eredetmegjelöléssel ellátott borok készítéséhez felhasználni kívánt szőlőt Toszkána régióban, Livorno megyében, Castagneto Carducci település közigazgatási területén, és elsősorban annak Bolgheri nevű részén kell termeszteni. Az Aurelia főút régi nyomvonalától nyugatra fekvő területek nem tartoznak a termőterülethez.

7. Fontosabb borszőlőfajták

Cabernet franc N. – Cabernet

Cabernet sauvignon N. – Cabernet

Merlot N.

Sangiovese N.

Sangiovese N. – Sangioveto

Sauvignon B.

Syrah N. – Shiraz

Vermentino B.

Viogner B.

8. A kapcsolat(ok) leírása

BOLGHERI

A talajelemzések és a bioklimatikus indexek alapján Bolgheri paraméterei összhangban állnak a világ legjobb terroir-jaival. A termőterület a Tirrén-tenger partja mentén húzódik, és egy amfiteátrum-szerű dombsor veszi körül, amely télen védelmet nyújt a hideggel szemben, nyáron pedig fokozza a tenger hűsítő hatását. A 27 talajtani egységbe sorolható talajok nagy fokú változékonysága adja a borok jellegzetes összetettségét.

Noha a területen évezredek óta termesztenek szőlőt, a 80-as évektől kezdődően szilárdultak meg a mai borászati eljárások, amelyek főként a Mario Incisa della Rocchetta márki által 1944-ben a régióba vitt francia szőlőfajták termesztésén alapulnak.

Az emberi beavatkozás Bolgheri térségében lehetővé tette a „tájegység és talajtípus alapján meghatározott szőlőfajtán” alapuló termesztés optimalizálását. A termékleírásban mind a fehér, mind a vörös típusokra vonatkozóan meghatározott szőlőfajta kombinációk e tekintetben a területen elérhető legjobb minőségi választásának bizonyultak. Az emberi tényező minden esetben befolyásolta a növénykultúrák megválasztását is: a termesztési rendszer nem lehet expanzív, támrendszeres művelési rendszert kell alkalmazni, metszési módként pedig combművelést vagy guyot-művelést kell alkalmazni, az ültetési rendet pedig úgy kell meghatározni, hogy a tőkék sűrűsége megfelelő legyen a többlettermelés megfékezéséhez. A metszési módot és a genetikai anyagot a talaj és a mikroklíma jellemzőinek figyelembevételével kell megválasztani, a termesztési gyakorlatok a minőségi szőlőtermesztéshez alkalmazott kifogástalan és állandó termesztési gyakorlatok, öntözni pedig csak szükséghelyzetben lehet. A borkészítési gyakorlatok lényegében a területen a vörösborkészítés kapcsán megszilárdult, az alapborok és a superiore típusok között megfelelően differenciált gyakorlatok; a superiore jelölés strukturáltabb borokra vonatkozik, amelyek készítése meghatározott, hordóban és palackban történő érlelési és finomítási időszakokat követel meg. A fehér- és rozé borok előállítása során az alkalmazott eljárásokkal friss, zamatos és harmonikus borok készíthetők.

A Bolgheri terület sajátos domborzati jellemzői és az ebből adódó agroklimatikus jellemzők lehetővé teszik a szőlő szabályos és teljes érését. A talaj változatossága kulcsfontosságú tényező, amely biztosítja az előállított borok számára a kiváló minőségű borokra jellemző összetettséget és tartósságot.

A Bolgheri térség borainak minősége mindig a termelési tényezők együttes és esetenként különböző mértékű hatásának az eredménye. A termőterületek meghatározásakor a vörösborok készítésére legalkalmasabb területek kerülnek kiválasztásra, megkülönböztetve a vörösborok és a fehérborok előállítására leginkább alkalmas területeket. A földrajzi szélesség és annak a napi ciklikusságra és a napsugárzásra gyakorolt hatásai a domborzati tényezőkhöz (lejtés, expozíció és fekvés) társulva együttesen határozzák meg a terület topoklímáját.

Mindez igazolja az emberi tényező és a környezet közötti kölcsönhatást, mivel az előállított borok a szőlőültetvényeken folytatott tevékenység eredményeként születnek, minden további, a környezettől független termékszabványosítást célzó beavatkozás nélkül.

9. További alapvető feltételek (csomagolás, címkézés, egyéb követelmények)

Palackozás a körülhatárolt földrajzi területen belül

Jogi keret:

Az uniós jogszabályokban

A további feltétel típusa:

Palackozás a körülhatárolt földrajzi területen belül

A feltétel leírása:

A palackozást Castagneto Carducci település közigazgatási területén kell elvégezni. A palackozásnak a termék minőségének és jó hírnevének megőrzése, a származásának és az ellenőrzések hatékonyságának garantálása érdekében a meghatározott földrajzi területen kell történnie.

Az olyan termelők alapvető jogainak védelme érdekében, akik a palackozást korábban is hagyományosan Castagneto Carducci településen kívül végezték, a nemzeti jogszabályokban meghatározott feltételekkel egyedi engedélyek adhatók.

Az eredetmegjelölés területének nagyobb földrajzi egysége

Jogi keret:

Az uniós jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

A „Bolgheri” oltalom alatt álló eredetmegjelöléssel ellátott borok csomagolására szolgáló palackokon vagy egyéb tárolóedényeken a „Toscana” földrajzi jelzést a következőképpen kell feltüntetni:

a) a „Toscana” kifejezést a „Bolgheri” megnevezéshez használt betűk méretének felét nem meghaladó betűmérettel kell feltüntetni;

b) a „Toscana” kifejezést: — ugyanabban a látómezőben kell feltüntetni, ahol a kötelezően feltüntetendő jelzések szerepelnek, közvetlenül a „Bolgheri” név és a hozzá kapcsolódó „ellenőrzött eredetmegjelölés” hagyományos különleges jelölés és a típusmegjelölés (Superiore/Rosso/Vermentino/Bianco/Sauvignon) alatt, — amennyiben opcionálisan az előző bekezdésben említett látómezőn kívül kerül feltüntetésre, akkor is minden esetben a „Bolgheri” megnevezéshez kell társítani, és a „Bolgheri” megnevezés, illetve a hozzá kapcsolódó jelölések („ellenőrzött eredetmegjelölés” hagyományos különleges jelölés és a típusmegjelölés) alatt kell feltüntetni.

A szőlőtermesztés éve

Jogi keret:

Az uniós jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

A „Bolgheri” oltalom alatt álló eredetmegjelöléssel ellátott borokat tartalmazó palackokon vagy egyéb tárolóedényeken fel kell tüntetni a szőlőtermesztés évét.

Tárolóedények és lezáró elemek

Jogi keret:

Az uniós jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

1 – TÁROLÓEDÉNYEK:

A „Bolgheri” bor kereskedelmi forgalomba hozatalához kizárólag 0,375, 0,750, 1,500, 3,000, 6,000, 9,000 és 12,000 liter űrtartalmú tárolóedények használhatók.

A „Bolgheri” rosso és rosso superiore borok palackozásához sötét színű bordói üvegpalackot kell használni.

Azoknak az 5 liternél kisebb űrtartalmú palackoknak vagy más tárolóedényeknek, amelyekbe a „Bolgheri” borok a kereskedelmi forgalomba bocsátás céljából csomagolhatók, meg kell felelniük a minőségi borok jellemzőinek, beleértve a csomagolás minden elemét.

LEZÁRÓ ELEMEK:

A „Bolgheri” rosso superiore borok fogyasztás céljából történő forgalomba hozatalához használt tárolóedényeket egyenes oldalú parafa dugóval kell lezárni.

Minden más típus esetében megengedettek a hatályos jogszabályokban előírt zárási módszerek.

A termékleíráshoz vezető link

https://www.politicheagricole.it/flex/cm/pages/ServeBLOB.php/L/IT/IDPagina/17797

(1) HL L 9., 2019.1.11., 2. o.